
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επέκταση πληρωμής αποδοχών μέσω Τραπεζών 
στους υπαλλήλους της Σχολής Επιμόρφωσης 

Υπαλλήλων Υπουργείου Οικονομικών. 1 

Καθιέρωση υπερωριακής εργασίας για το προσωπικό 
της Γενικής Γραμματείας Δημόσιας Διοίκησης του 
Υπουργείου Εσωτερικών, Δημόσιας Διοίκησης και 

Αποκέντρωσης. 2 

Έγκριση υπερωριακής εργασίας επ’ αμοιβή πέρα από 
το κανονικό ωράριο (ημερήσια απασχόληση και νυ¬ 
χτερινές ώρες) στο προσωπικό ασφαλείας των Υφυ¬ 


πουργών και Γενικού Γραμματέατου ΥΠΕΘΟ. 3 

Έγκριση υπερωριακής με αμοιβή εργασίας 14 (δέκα 
τεσσάρων) υπαλλήλων του Ινστιτούτου Τεχνικής 
Σεισμολογίας και Αντισεισμικών Κατασκευών 

(ΙΤΣΑΚ) για το Α' εξάμηνο του 2000 . 4 

Έγκριση εργασίας με αμοιβή Κυριακών και εξαιρέσι¬ 
μων ημερών και νυκτερινών ωρών 26 μονίμων υπαλ¬ 
λήλων του Ε.Τ.Μ.Ο.Α. για το έτος 2000. 5 

Υπερωριακή απασχόληση οργάνων ασφαλείας που 
υπηρετούν στα πολιτικά γραφεία, Υπουργού, Υφυ¬ 
πουργού και Γεν. ΓραμματέατουΥΠΕΠΘ. 6 

Τροποποίηση της 2/41004/0022/1999 (Β' 1359) από¬ 
φασης των Υπουργών Οικονομικών και Μεταφο¬ 
ρών και Επικοινωνιών. 7 


Καθιέρωση εργασίας πέρα από το κανονικό ωράριο 
των υπαλλήλων της Κεντρικής Υπηρεσίας και των 
Περιφερειακών Διευθύνσεων του Σ.Δ.ΟΈ. καθώς 
και προς συμπλήρωση της υποχρεωτικής εβδομα¬ 


διαίας εργασίας. 8 

Καθορισμός αποζημίωσης μελών ομάδας εργασίας 
για τη ρύθμιση θεμάτων Λειτουργίας του Οργανι¬ 
σμού Περίθαλψης Ασφαλισμένων Δημοσίου 
(Ο.Π.Α.Δ.). 9 

Συγκρότηση του Ειδικού Δικαστηρίου Αγωγών Κακο¬ 
δικίας για το έτος 2000. 10 


ΑΠΟΦΑΣΕΙΣ 

Αριθ. 2/7497/0050 (1) 

Επέκταση πληρωμής αποδοχών μέσω Τραπεζών στους 
υπαλλήλους της Σχολής Επιμόρφωσης Υπαλλήλων 
Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Α) Το άρθρο 1 παρ. 5 του Ν.2303/95 «Περί πληρωμής 
αποδοχών υπαλλήλων μέσω Τραπεζικού Συστήματος». 

Β) Την αριθμ.2020401 /2513/0022/26.3.97 Απόφαση του 
Υπουργού Οικονομικών στο Γ.Λ. Κράτους «Περί καθορι¬ 
σμού των Τραπεζών και πιστωτικών ιδρυμάτων που συμ¬ 
μετέχουν στο νέο σύστημα πληρωμής των αποδοχών των 
υπαλλήλων του Υπουργείου Οικονομικών». 

Γ) Την από 2.4.1997 Σύμβαση του Ελληνικού Δημοσίου 
(Υπ.Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ 
ΑΈ.» και την Ένωση Ελληνικών Τραπεζών, όπως τροπο¬ 
ποιήθηκε με την από 30 Δεκεμβρίου 1997 Σύμβαση πλη¬ 
ρωμής αποδοχών. 

Δ) Την αριθμ. 2041609/1011/0022/5.6.1997 απόφαση 
του Υφυπουργού Οικονομικών «Διαδικασία τρόπου πλη¬ 
ρωμής αποδοχών υπαλλήλων Υπουργείου Οικονομικών 
κ.λπ.». 

Ε) Την αριθμ. 1107147/1239/0006 Α/4.10.96 απόφαση 
του Υπουργού Οικονομικών περί ανάθεσης αρμοδιοτή¬ 
των στους Υφυπουργούς. 

ΣΤ) Το άρθρο 6του κεφαλαίου Β'του Ν. 2343/1995 για 
την Αναδιοργάνωση των Υπηρεσιών του Υπουργείου Οι¬ 
κονομικών με τον οποίο συστάθηκε η Σ.Ε.Υ.Υ.Ο. 

Ζ) Το αριθμ. 29/22.11.1999 Πρακτικό του Διοικητικού 
Συμβουλίου της Σ.Ε.Υ.Υ.Ο. σχετικά με την ένταξη των μο¬ 
νίμων υπαλλήλων της Σχολής στο σύστημα πληρωμής 
αποδοχών μέσω των Τραπεζών, σύμφωνα με το Ν. 
2303/95. 

Η) Την ανάγκη επέκτασης στο νέο σύστημα πληρωμής 
των αποδοχώντων υπαλλήλων της Σ.Ε.Υ.Υ.Ο. 

Θ) Το γεγονός ότι με την απόφαση της ένταξης αυτής 
δεν προκαλείται κρατική επιβάρυνση για το έτος 2000 και 
για τα επόμενα έτη, πλέον της συμβατικής υποχρέωσης 

του Δημοσίου, με βάση τις από 2.4.97 και 30.12.97 συμ¬ 
βάσεις του Ελληνικού Δημοσίου με την Ένωση Ελληνικών 
Τραπεζών και τη «ΔΙΑΣ» (Διατραπεζικά Συστήματα) Α.Ε., 
αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω Τραπεζών και στους υπαλλήλους της Σχολής Επι¬ 
μόρφωσης Υπαλλήλων Υπουργείου Οικονομικών. 

2. Η ισχύς της παρούσας αρχίζει από 1.3.2000 ημερο¬ 
μηνία έναρξης πληρωμήςτωναποδοχώντων υπαλλήλων, 
μέσω τραπεζικού συστήματος. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 14 Φεβρουάριου 2000 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

□ 

Αριθ. 2/9487/0022 (2) 

Καθιέρωση υπερωριακής εργασίας για το προσωπικό της 
Γενικής Γραμματείας Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέ¬ 
ντρωσης. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΑΣ ΔΙΟΙΚΗΣΗΣ ΥΠΟΥΡΓΕΙΟΥ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

α)Του άρθρου 18του ν.2470/97 (ΦΕΚ40/ΤΑ/21.3.1997) 
«Αναμόρφωση μισθολογίου προσωπικού της Δημόσιας 
Διοίκησης και άλλες συναφείς διατάξεις, όπως αντικατα- 
στάθηκε με το άρθρο 15 του Ν. 2592/98, (ΦΕΚ 
57/τΑ/18.3.98). 

β) Του Π.Δ. 320/1998 (ΦΕΚ 149/τΑ/5.7.88) Οργανισμός 
των Υπηρεσιώντου Υπουργείου Προεδρίαςτης Κυβέρνη¬ 
σης», όπως τροποποιήθηκε και συμπληρώθηκε μεταγενέ¬ 
στερα. 

γ) Του Π.Δ. 373/95 (ΦΕΚ 201/Α/14.9.95) «Συγχώνευση 
των Υπουργείων Προεδρίαςτης Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

δ) Του Π .Δ. 400/95 (ΦΕΚ 226/Α/1.11.95) «Σύσταση Γενι¬ 
κής Γραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Τη με αριθ. πρωτ. 2022941/2297/0022/7.4.1998 εγκύ¬ 
κλιο του Γενικού Λογιστηρίου του Κράτους (Γ.Λ.Κ.). 

3. Την με αρ.2/80345/0004/8.11.99 ΚΥΑ Μεταβίβαση 
εξουσίας υπογραφής σύμφωνα με το όρθρο 7 παρ. 1 του 
Ν. 1943/91. 

4. Την υπηρεσιακή ανάγκη να προσφέρουν τις υπηρε¬ 
σίες τους και πέραν από τις ώρες υποχρεωτικής εργα¬ 
σίας, καθώς και κατά τις νυχτερινές ώρες και εξαιρέσιμες 
ημέρες οι μόνιμοι οδηγοί της Γ ενικής Γ ραμματείας Δημό¬ 
σιας Διοίκησης (Γ.Γ.Δ.Δ) και οι αποσπασμένοι οδηγοί στη 
Γ.Γ.Δ.Δ. 

Οι υπηρεσιακές ανάγκες που επιβάλλουν την απασχό¬ 
ληση του ανωτέρω προσωπικού και πέραν του κανονικού 
ωραρίου εργασίας είναι η εξυπηρέτηση των επισήμων 


προσώπων και ξένων αποστολών που επισκέπτονται της 
χώρα μας, στους οποίους διατίθενται αυτοκίνητα και 
οδηγοί της υπηρεσίας μας, σύμφωνα με τις διατάξεις της 
περ. γ. παρ.4 του άρθρου 2 του Ν.Δ/τος 2396/53. Επίσης 
η εξυπηρέτηση του Πολιτικού Γραφείου του Πρωθυ¬ 
πουργού, των μελών του Υπουργικού Συμβουλίου 
(Υπουργών, Υφυπουργών, των Γενικών Γραμματέων 
κ.λ.π. επιβάλλει την χρησιμοποίηση του εν λόγω προσω¬ 
πικού και πέραν του κανονικού ωραρίου (απογευματινές 
ώρες) καθώς και κατά τις νυχτερινές ώρες και τις εξαιρέ¬ 
σιμες ημέρες. 

5. Την υπηρεσιακή ανάγκη να προσφέρει υπηρεσία και 
πέραν του κανονικού ωραρίου ορισμένο προσωπικό των 
κλάδων ΠΕ, ΤΕ, ΔΕ και ΥΕ λόγω των έκτακτων και επει- 
γουσών αναγκών: 

Συγκεκριμένα: 

α) Η συλλογή και επεξεργασία της ύλης, καθώς και η σύ¬ 
νταξη, η έγκαιρη έκδοση και η διάθεση της Εφημερίδας 
του ΥΠΕΣΔΔΑ «Δημοσιογραφικά» σε όλες τις Νομαρχια¬ 
κές Αυτοδιοικήσεις της Χώρας σε εβδομαδιαία βάση, επι¬ 
βάλλει την παραμονή ορισμένων υπαλλήλων του Γ ραφεί¬ 
ου Ενημερωτικών Εκδόσεων της Διεύθυνσης Σχέσεων 
Κράτους - Πολίτη της ΓΓΔΔ στην Υπηρεσία και πέραν του 
κανονικού ωραρίου εργασίας. 

β) Το γεγονός ότι η υπηρεσία μας έχει αναθέσει την εκ¬ 
πόνηση Μελέτης Οργανωτικού και Λειτουργικού Εκσυγ¬ 
χρονισμού Προμήθειας Εξοπλισμού Πληροφορικής, για 
το Πληροφοριακό Σύστημα Νομοθεσίας του Τμήματος 
Εκδόσεων και Γραμματειακής Λογιστικής Εξυπηρέτησης 
και θα απασχοληθεί πέραν του κανονικού ωραρίου μεγά¬ 
λος αριθμός υπαλλήλων για την αντιπαραβολή και τον 
έλεγχο ορθότητας των στοιχείων που θα εισάγονται. 

6. Την υπηρεσιακή ανάγκη να προσφέρουν τις υπηρε¬ 
σίες τους και πέραν του κανονικού ωραρίου καθώς και τις 
εξαιρέσιμες ημέρες υπάλληλοιτων κλάδων ΥΕ Νυχτοφυ¬ 
λάκων και ΥΕ Επιμελητών. 

Οι ανάγκες που επιβάλλουν την απασχόληση του ανω¬ 
τέρω προσωπικού και πέραν του κανονικού ωραρίου, εί¬ 
ναι η φύλαξη του κτιρίου και ο έλεγχος της εισόδου των 
ατόμωνπου εισέρχονται στο κτίριο, λόγω της λειτουργίας 
των Πολιτικών Γ ραφείων (Υπουργού - Υφυπουργού Γ ενι¬ 
κού Γραμματέα) κατά τις απογευματινές ώρες και τις 
εξαιρέσιμες ημέρες (αργίες, Κυριακές κ.λπ.). 

7. Το γεγονός ότι για την αντιμετώπιση των αναγκών θα 
προκληθεί δαπάνη ποσών: 

α) 42.000.000 δρχ. που θα καλυφθούν από τις πιστώσεις 
του Φ. 07/150 του ΚΑΕ 0511 και 

β) 24.978.000 δρχ. που θα καλυφθούν από τις πιστώσεις 
του Φ.07.150του ΚΑΕ 512, αποφασίζουμε: 

1. Διαπιστώνουμε την όλως εξαιρετική, άμεση υπηρε¬ 
σιακή ανάγκη για προσφορά εργασίας πέραν του κανονι¬ 
κού ωραρίου και κατά τις νυχτερινές και εξαιρέσιμες ημέ¬ 
ρες του προσωπικού που αναφέρεται στις παρ. 4, 5 και 6 
του ανωτέρω σκεπτικού της παρούσας απόφασης. 

2. Εγκρίνουμε να εργάζεται υπερωριακά, από 1.1.2000 
έως 30.6.2000 με την προβλεπόμενη από το νόμο αμοιβή 
το ανωτέρω προσωπικό. 

3. Οι ώρες της κατ’ ανωτέρω με αμοιβή υπερωριακής 
εργασίας για τον καθένα το μήνα και ο αριθμός του προ¬ 
σωπικού που θα εργάζεται υπερωριακά, ορίζονται, ως 
ακολούθως: 

α) Μέχρι 90 ώρες τον μήνα για 48 οδηγούς αυτοκινήτων 
(μόνιμοι και αποσπασμένοι) της ΓΓΔΔ του ΥΠΕΣΔΔΑ, οι 

οποίες διαχωρίζονται σε 30 ημερήσιες, 30 νυχτερινές, και 
από 5 ώρες και κάθε Κυριακή και εξαιρέσιμη ημέρα και με 
ανώτατο όριο 30 ώρες). 

β) Μέχρι 50 ώρες το μήνα για πέντε (5) υπαλλήλους ει¬ 
δικότητας τεχνιτών (φανοποιοί, ηλεκτροτεχνίες κ.λπ.). 

γ) Μέχρι 50 ώρες τον μήνα για 22 υπαλλήλους των κλά¬ 
δων ΠΕ, ΤΕ ΔΕ και ΥΕ (μόνιμοι και αποσπασμένοι) της 
Γ.Γ.Δ.Δ. του ΥΠΕΣΔΔΑ. 

δ) Μέχρι 70 ώρες τον μήνα για σαράντα (40) υπαλλή¬ 
λους των κλάδων ΠΕ, ΤΕ, ΔΕ (μόνιμοι και αποσπασμένοι) 
της Γ.Γ.Δ.Δ. του ΥΠΕΣ ΔΔΑ . 

ε) Μέχρι 55 ώρες το μήνα για δύο (2) υπαλλήλους του 
κλάδου ΥΕ Επιμελητών, οι οποίες διαχωρίζονται σε 25 
ημερήσιες και 30 εξαιρέσιμες. 

στ) Μέχρι 55 ώρες το μήνα για δύο (2) υπαλλήλους του 
κλάδου ΥΕ Φυλάκων -Νυχτοφυλάκων, οι οποίες διαχωρί¬ 
ζονται σε 25 ημερήσιες και 30 εξαιρέσιμες. 

4. Ο αριθμός των εν λόγω υπαλλήλων μπορεί να αυξά¬ 
νεται σύμφωνα με τις ανάγκες της υπηρεσίας με ανάλογη 
μείωση των ωρών υπερωριακής εργασίας με την προϋπό¬ 
θεση ότι δεν θα γίνει υπέρβαση των εγγεγραμένων πι¬ 
στώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημόσιας Διοίκησης Δημοσιονομικής Πολιτικής 

Υπουργείου Εσωτερικών, Υπουργείου Οικονομικών 
Δημόσιας Διοίκησης 
και Αποκέντρωσης 

ΠΑΝΑΓΙΩΤΗΣ ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

□ 

Αριθ. 2/6902/0022 (3) 

Έγκριση υπερωριακής εργασίας επ’ αμοιβή πέρα από το 
κανονικό ωράριο (ημερήσια απασχόληση και νυχτερι¬ 
νές ώρες) στο προσωπικό ασφαλείας των Υφυπουργών 
και Γ ενικού Γ ραμματέατου ΥΠΕΘΟ. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΥΠΟΥΡΓΕΙΟΥ ΕΘΝΙΚΗΣ ΟΙΚΟΝΟΜΙΑΣ - 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του άρθρου 18 του Ν.2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις», όπως αντικαταστάθηκε με 
το άρθρο 15 του Ν.2592/98. 

2. Τις διατάξειςτου άρθρου 7παρ. 9του Ν.754/78. 

3. Την αριθμ. 88/1985 ΠΥΣ όπως τροποποιήθηκε, συ¬ 
μπληρώθηκε και ισχύει μέχρι σήμερα. 

4. Το γεγονός ότι, η φύση των εργασιών των γραφείων 
των Υφυπουργών και Γ ενικού Γ ραμματέατου Υπουργείου 
Εθνικής Οικονομίας, απαιτεί απασχόληση προσωπικού 
ασφαλείας, πέρα από το κανονικό ωράριο εργασίας των 
Δημοσίων Υπηρεσιών καθώς και σε νυχτερινές ώρες. 

5. Την αριθμ. 2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ. 
1 του Ν. 1943/91». 

6. Τις υπηρεσιακές ανάγκες, αποφασίζουμε: 

Εγκρίνουμε κατά μήνα την υπερωριακή απασχόληση επ’ 

αμοιβή πέρα από το κανονικό ωράριο εργασίας, ημερήσια 
υπερωριακή αποσχόληση, κατά τις νυχτερινές ώρες και 


απασχόληση κατά τις εξαιρέσιμες ημέρες σε προσωπικό 
ασφαλείας των Υφυπουργών και Γ ενικού Γ ραμματέα του 
Υπουργείου Εθνικής Οικονομίας, για το χρονικό διάστημα 
από 1.1.2000 έως και 31.12.2000 ως εξής: 

- Τρία (3) άτομα, 50 ώρες για ημερήσια υπερωριακή 
απασχόληση, 20 ώρες για νυχτερινή υπερωριακή απα¬ 
σχόληση καθώς και είκοσι (20) ώρες για εργασία κατά τις 
Κυριακές και εξαιρέσιμες ημέρες για τον καθένα, για το 
γραφείο του Υφυπουργού X. Πάχτα. 

- Τρία (3) άτομα, 50 ώρες για ημερήσια υπερωριακή 
απασχόληση, 20 ώρες για νυχτερινή υπερωριακή απα¬ 
σχόληση καθώς και είκοσι (20) ώρες για εργασία κατά τις 
Κυριακές και εξαιρέσιμες ημέρες για τον καθένα, για το 
γραφείο της Υφυπουργού Ροδούλας Ζήση. 

- Δύο (2) άτομα, 50 ώρες για ημερήσια υπερωριακή 
απασχόληση , (20) ώρες για νυχτερινή υπερωριακή απα¬ 
σχόληση καθώς και είκοσι (20) ώρες για εργασία κατά τις 
Κυριακές και εξαιρέσιμες ημέρες για τον καθένα, για το 
γραφείο του Γενικού Γ ραμματέατου Υπουργείου Εθνικής 
Οικονομίας. 

Η ωριαία αποζημίωση θα υπολογίζεται σύμφωνα με τις 
διατάξειςτου άρθρου 18του Ν.2470/97, όπως αντικατα- 
στάθηκε με το άρθρο 15 του Ν.2592/98. 

Η δαπάνη που θα προκύψει από την ανωτέρω καταβολή 
της υπερωριακής εργασίας ανέρχεται στο ποσό των 
10.400.000 δραχμών, είναι εγγεγραμμένη στον Προϋπο¬ 
λογισμό του Υπουργείου έτους 2000 και αναλύεται κατά 
κωδικό ως εξής: (0531 5.350.000 και 0532 5.050.000 φο¬ 
ρέας 13/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 31 Ιανουάριου 2000 
Οι Γ ενικοί Γ ραμματείς 

Υπουργείου Δημοσιονομικής Πολιτικής 

Εθνικής Οικονομίας Υπουργείου Οικονομικών 
ΓΕΩΡΓΙΟΣ ΠΑΠΑΪΩΑΝΝΟΥ ΙΩΑΝΝΗΣ ΚΟΥΣΟΥΛΑΚΟΣ 

□ 

Αριθ. 2/10555/0022 (4) 

Έγκριση υπερωριακής με αμοιβή εργασίας 14 (δέκα τεσ¬ 
σάρων) υπαλλήλων του Ινστιτούτου Τεχνικής Σεισμο¬ 
λογίας και Αντισεισμικών Κατασκευών (ΙΤΣΑΚ) για το 
Α'εξάμηνο του 2000. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ-ΔΗΜΟΣΙΩΝ ΕΡΓΩΝ 
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. - Τις διατάξεις του αρθρ. 18 του Ν. 2470/97, όπως αντι- 
καταστάθηκαν με τις διατάξεις του άρθρου 15 του Ν. 
2592/98 (ΦΕΚ 57 τ.Α). 

2. -Τις διατάξειςτου άρθρου 12 του Ν. 1349/83 και του 
Π.Δ. 77/89. 

3. - Το αρ.πρ. ΙΣ.οικ. 1050/13.12.99 έγγραφο και την αρ. 
547/12.11.99 απόφαση του Διοικητικού Συμβουλίου του 
ΙΤΣΑΚ. 

4. - Το γεγονός ότι κρίνεται απαραίτητη η υπερωριακή 
απασχόληση του προσωπικού του ΙΤΣΑΚ: 

α) Για την αντιμετώπιση εξάρσεων των σεισμικών φαι¬ 
νομένων μετά τον σεισμό της 7.9.1999 με τεχνική -επιστη¬ 
μονική υποστήριξη. 




2580 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


β) Την συντήρηση τόσο του Εθνικού δικτύου επιταχυν¬ 
σιογράφων σε ολόκληρο τον Ελλαδικό χώρο, όσο και των 
διαφόρων ειδικών δικτύων ανωδομής καθώς και τη συ¬ 
στηματική παρακολούθηση των σεισμικών ακολουθιών. 

γ) Τη διοικητική εν γένει υποστήριξη για την αντιμετώπι¬ 
ση κρίσιμων καταστάσεων και την εκπόνηση ερευνητικών 
προγραμμάτων. 

5. - Το γεγονός ότι από την απόφαση αυτή προκαλείται 
δαπάνη 4.000.000 δρχ. περίπου σε βάρος των πιστώσεων 
του Κ.Α.Ε. 0261 του προϋπολογισμού του ΙΤΣΑΚ έτους 
2000 . 

6. - Την αρ.ΔΙ 7α/03/99/Φ.2.2.1 /96 (ΦΕΚ 1006/96) από¬ 
φαση του Πρωθυπουργού και Υπουργού ΠΕ.ΧΩ.Δ.Ε. 
«Ανάθεση αρμοδιοτήτων του Υπουργού ΠΕ.ΧΩ.Δ.Ε. 
στους Υφυπουργούς ΠΕΧΩΔΕ Χρίστο Βερελή και Θεό¬ 
δωρο Κολιοπάνο». 

7. - Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

8. - Την αρ. 2/74260/0004/15.10.99 Κοινή Υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91 στο Γενικό Γραμμα¬ 
τέα Δημοσιονομικής Πολιτικής του Υπουργείου Οικονομι¬ 
κών κ.λπ.», αποφασίζουμε: 

Εγκρίνουμε την υπερωριακή με αμοιβή εργασία για το 
Α' εξάμηνο του 2000 δέκα τριών (13) υπαλλήλων του 
ΙΤΣΑΚ διαφόρων ειδικοτήτων του λοιπού μονίμου προσω¬ 
πικού του (αρθρ. 13 ΠΔ 77/89) και ενός (1) υπαλλήλου με 
διάθεση από την τ. ΥΑΣΒΕ ως ακολούθως: 

14 υπάλληλοι X 6 μήνες X έως 40 ώρες/μήνα = έως 
3.360 ώρες. 

Η υπερωριακή απασχόληση θα πραγματοποιείται από 
Δευτέρα έως Παρασκευή από 15:00 έως 17:00. 

Η απόφαση αυτή ισχύει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπουργείου Οικονομικών Υπουργείου Περιβάλλοντος, 

Χωροταξίας και Δημοσίων 
Έργων 

ΙΩΑΝΝΗΣ ΚΟΥΣΟΥΛΑΚΟΣ ΓΙΑΝΝΗΣ ΧΡΥΣΙΚΟΠΟΥΛΟΣ 

□ 

Αριθ. 2/10548/0022 (5) 

Έγκριση εργασίας με αμοιβή Κυριακών και εξαιρέσιμων 
ημερών και νυκτερινών ωρών 26 μονίμων υπαλλήλων 
του Ε.Τ.Μ.Ο.Α. για το έτος 2000. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ - ΔΗΜΟΣΙΩΝ ΕΡΓΩΝ 
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 
Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 57 
Τ.Α/18.3.98). 

2. Τις διατάξειςτου Β.Δ/τοςτης 23/1 -9/2/1937 «Περί κω- 
δικοποιήσεως των περί του Ειδικού Ταμείου Μονίμων 
Οδοστρωμάτων Αθηνών διατάξεων». 


3. Την αρ. 134/22.12.1999 πράξη της Διοικούσας το 
ΕΤΜΟΑ Επιτροπής και το αρ.πρωτ. 2891/27.12.1999 έγ¬ 
γραφο. 

4. Το γεγονός ότι δεν προβλέπεται από διάταξη νόμου η 
12ωρη ή 24ωρη λειτουργία των υπηρεσιών του ΕΤΜΟΑ 
για να έχει εφαρμογή η παρ. 2 του άρθρου 15 του Ν. 
2592/98 όμως εκ των πραγμάτων και από τη Φύση των κα¬ 
θηκόντων των 26 αυτών υπαλλήλων (υπηρετούν στο Άλ¬ 
σος Π. Άρεως, Αττικό Άλσος και υπόγειες διαβάσεις Ομό¬ 
νοιας, Συγγρού, Κατεχάκη, Λαγουμιτζή) επιβάλλεται η 
απασχόληση τους κατάτις εξαιρέσιμες ημέρες και νυκτε¬ 
ρινές ώρες. 

5. Το γεγονός ότι από την απόφαση αυτή προκαλείται 
δαπάνη 6.000.000 δρχ. περίπου σε βάρος του κ.α.ε. 0263 
του προϋπολογισμού του ΕΤΜΟΑ έτους 2000. 

6. Τηναρ. Δ17α/03/99/Φ2.2.1/1996 (ΦΕΚ 1006 Β') από¬ 
φαση του Πρωθυπουργού και Υπουργού ΠΕΧΩΔΕ «Ανά¬ 
θεση αρμοδιοτήτωντου Υπουργού ΠΕ.ΧΩ.ΔΕ στους Υφυ¬ 
πουργούς Χρίστο Βερελή και Θεόδωρο Κολιοπάνο». 

7. Την αρ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

8. Την αριθμ. 2/74260/0004/15.10.99 Κοινή Υπουργική 
απόφαση «Μεταβίβαση εξουσίας υπογραφής σύμφωνα 
με το άρθρο 7 παρ. 1 του Ν. 1943/91 στο Γενικό Γραμμα¬ 
τέα Δημοσιονομικής Πολιτικής του Υπουργείου Οικονομι¬ 
κών κ.λπ.», αποφασίζουμε: 

Εγκρίνουμε την απασχόληση κατά τις Κυριακές και 
εξαιρέσιμες ημέρες και νυκτερινές ώρες προς συμπλή¬ 
ρωση της υποχρεωτικής εβδομαδιαίας εργασίας για το 
έτος 2000,26 (είκοσι έξι) μονίμων υπαλλήλωντου ΕΤΜΟΑ 
που υπηρετούν στο Πεδίο Άρεως, Αττικό Άλσος, υπόγει¬ 
ες διαβάσεις Πλ. Ομονοίας, Λ. Συγγρού, Λ.Κατεχάκη και 
Λαγουμιτζή ως εξής: 

I. ΑΛΣΟΣ ΠΕΔΙΟΥ ΑΡΕΩΣ και ΑΤΤΙΚΟ ΑΛΣΟΣ 

(όλο το έτος εξαιρέσιμες και 15-4 έως 15-10 για νυκτε¬ 
ρινές) 

7 φύλακες 1875 ώρες εξαιρέσιμων Κυριακών και 2250 
νυκτερινές ώρες 

II. ΥΠΟΓΕΙΑ ΔΙΑΒΑΣΗ ΠΛΑΤΕΙΑΣ ΟΜΟΝΟΙΑΣ 

(όλο το έτος) 

α) 1 Ύπομηχ.ΗΛΕΚΤΡ. 225 ώρες Κυριακών - Εξαιρέσι¬ 
μων και 300 νυκτερινές ώρες 

β) 5 ΗΛΕΚΤΡΟΤΕΧΝΙΤΕΣ 1463 ώρες Κυριακών- εξαιρέ¬ 
σιμων και 2745 νυκτερινές ώρες 

γ) 1 ΜΗΧΑΝΟΤΕΧΝΙΤΗΣ 180 ώρες Κυριακών -εξαιρέσι¬ 
μων και 180 νυκτερινές ώρες 

III. ΥΠΟΓΕΙΕΣ ΔΙΑΒΑΣΕΙΣ Λ. ΣΥΓΓΡΟΥ-ΚΑΤΕΧΑΚΗ-ΛΑ- 
ΓΟΥΜΙΤΖΗ 

(όλο το έτος) 

α) 10 φύλακες 3400 ώρες Κυριακών - Εξαιρέσιμων και 
10.800 νυκτερινές ώρες 

β) 1 ηλεκτρολόγος 150 ώρες Κυριακών - Εξαιρέσιμων 
και 300 νυκτερινές ώρες 

γ) 1 ανθοκηπουρός 150 ώρες Κυριακών - Εξαιρέσιμων 
και 300 νυκτερινές ώρες 

Ήτοι το σύνολο των ωρών που θα πραγματοποιηθούν 
κατάτις εξαιρέσιμες ημέρες και Κυριακές δεν θα υπερβεί 
τις 7.443, το δε σύνολο των ωρών νυκτερινής απασχόλη¬ 
σης δεν θα υπερβεί τις 16.875 ώρες προκειμένου να κα¬ 
λυφθούν αποκλειστικά και μόνον οι λειτουργικές ανάγκες 
και οι ανάγκες φύλαξης των Αλσών Πεδίου Άρεως και Ατ- 

τικού καθώς και των Υπογείων Διαβάσεων Πλ. Ομονοίας, 
Λ.Συγγρού, Κατεχάκη καιΛαγουμιτζή σε 24ωρη βάση. 

Η ισχύς της απόφασης αυτής αρχίζει από την 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων 

Υπουργείου Οικονομικών Υπουργείου Περιβάλλοντος, 

Χωροταξίας και Δημοσίων 
Έργων 

ΙΩΑΝΝΗΣ ΚΟΥΣΟΥΛΑΚΟΣ ΓΙΑΝΝΗΣ ΧΡΥΣΙΚΟΠΟΥΛΟΣ 

□ 

Αριθ. 2/11078/0022 ( 6 ) 

Υπερωριακή απασχόληση οργάνων ασφαλείας που υπη¬ 
ρετούν στα πολιτικά γραφεία, Υπουργού, Υφυπουρ¬ 
γού και Γεν. Γραμματέα τουΥΠΕΠΘ. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣ/ΚΗΣ ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 2470/97 «Περί μισθολογίου Δημοσίων υπαλλή¬ 
λων» άρθρο 18, όπως τροποποιήθηκε με το άρθρο 15 του 
Ν. 2592/98. 

2. Την αριθ. 2090440/12741/0022/2312.97 εγκύκλιο του 
Υπουργείου Οικονομικών «Περί καθιέρωσης υπερωρια- 
κής, νυκτερινής και εξαιρέσιμων ημερών εργασίας» κ.λ.π. 

3. Το Ν. 1558/85 «Κυβέρνηση και Κυβερνητικά Όργα¬ 
να». 

4. Την ανάγκη καθιέρωσης υπερωριακής εργασίας ορ¬ 
γάνων ασφαλείας γραφείων Υπουργού, Υφυπουργού και 
Γεν. Γραμματέα του ΥΠΕΠΘ. 

5. Το γεγονός ότι με την παρούσα απόφαση προκαλεί- 
ται δαπάνη ποσού δρχ. 157.626.000 και θα βαρύνει τις πι¬ 
στώσεις του Φ. 19-110 και ΚΑΕ 0531 και 0532 του ΥΠΕΠΘ 
0531/6.337.440,0532/9.425.160 δρχ. 

6. Την αριθμ. 2/74260/0004/15.10.99 κοινή απόφαση 
των Υπουργών Εσωτερικών Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών, Περι¬ 
βάλλοντος Χωροταξίας και Δημ. Έργων, Εθνικής Παιδεί¬ 
ας και θρησκευμάτων, Εμπορικής Ναυτιλίας, Δημόσιας 
Τάξεως και Υφυπουργού Οικονομικών «περί μεταβιβάσε- 
ως εξουσίας υπογραφής σύμφωνα με το άρθρο 7 παρ. 1 
του Ν. 1943/91», αποφασίζουμε: 

Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία για τα όργανα ασφαλείας που υπη¬ 
ρετούν στα πολιτικά γραφεία, Υπουργού, Υφυπουργού 
και Γεν. Γραμματέα του ΥΠΕΠΘ για το χρονικό διάστημα 
από 1.1.2000 μέχρι 31.12.2000 και ορίζουμετις ώρες απα¬ 
σχόλησης κατά μήνα ως εξής: 

ΟΡΓΑΝΑ ΑΣΦΑΛΕΙΑΣ ΥΠΟΥΡΓΟΥ, ΥΦΥΠΟΥΡΓΟΥ και 
ΓΕΝΙΚΟΥ ΓΡΑΜΜΑΤΕΑ 

1. Για απογευματινή εργασία 

(9) αστυνομικών και μέχρι (40) ώρες για τον καθένα. 

2. Για νυκτερινή εργασία 

(9) αστυνομικών και μέχρι (30) ώρες για τον καθένα. 

3. Για εργασία Κυριακών και εξαιρέσιμων 

(9) αστυνομικών και μέχρι (20) ώρες για τον καθένα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 
Οι Γεν. Γ ραμματείς 

Δημ/κής Πολιτικής Υπ. Εθνική Παιδείας 

Υπ. Οικονομικών και Θρσηκευμάτων 

I. ΚΟΥΣΟΥΛΑΚΟΣ ΑΓΓ. ΖΗΣΙΜΟΠΟΥΛΟΣ 

□ 

Αριθ. 2/5933/0022 (7) 

Τροποποίηση της 2/41004/0022/1999 (Β' 1359) απόφα¬ 
σης των Υπουργών Οικονομικών και Μεταφορών και 
Επικοινωνιών. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣ/ΚΗΣ ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ 293/26.11.1999 (Α 263) «Οργανισμός του 
Υπουργείου Μεταφορών και Επικοινωνιών». 

2. Την αριθμ. 2/41004/0022/1999 απόφαση «Συγκρότη¬ 
ση Ομάδας Εργασίας για την αναμόρφωση της νομοθε¬ 
σίας που αφορά τη διενέργεια εμπορευματικών μεταφο¬ 
ρών με ΦIX αυτοκίνητα». 

3. Το γεγονός ότι η Απόφαση κοινοποιήθηκε στο τέλος 
της προθεσμίας παράδοσης του έργου με αυτόθροη συ¬ 
νέπεια την αδυναμία λειτουργίας της Ομάδας Εργασίας 
στο χρονικό διάστημα που καθόρισε η απόφαση. 

4. Την ανάγκη περάτωσηςτου έργου της πιο πάνω Ομά¬ 
δας Εργασίας στο αυτό χρονικό διάστημα με ημερομηνία 
έναρξης την 15.9.99 με τροποποίηση της σχετικής διάτα¬ 
ξης της παρ. 3 της πιο πάνω απόφασης. 

5. Το γεγονός ότι δεν πρόκειται να επέλθει πρόσθετη οι¬ 
κονομική επιβάρυνση. 

6. Την αριθμ. 2/80345/0004/8.11.99 (ΦΕΚ 2040/Β/ 
19.11.99) Κοινή Απόφαση «Μεταβίβαση εξουσίας υπο¬ 
γραφής, σύμφωνα με το άρθρο 7 παρ. 1 του Ν. 1943/91», 
αποφασίζουμε: 

Τροποποιούμε την παρ. 3 της 2/41004/0022/1999 (ΦΕΚ 
1359 Β') Κοινής Υπουργικής Απόφασης των Υπουργών Οι¬ 
κονομικών και Μεταφορών και Επικοινωνιών ως ακολούθως: 

«3. Ορίζουμε προθεσμία παράδοσης του έργου το χρο¬ 
νικό διάστημα δύο (2) μηνών αρχομένης από 15.9.1999». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Φεβρουάριου 2000 
Οι Γεν. Γ ραμματείς 

Δημ/κής Πολιτικής Υπ. Μεταφορών 

Υπ. Οικονομικών και Επικοινωνιών 

ΙΩΝ. ΚΟΥΣΟΥΛΑΚΟΣ I. ΜΑΝΙΑΤΗΣ 

□ 

Αριθ. 2/4670/0022 (8) 

Καθιέρωση εργασίας πέρα από το κανονικό ωράριο των 
υπαλλήλων της Κεντρικής Υπηρεσίας και των Περιφε¬ 
ρειακών Διευθύνσεων του Σ.Δ.Ο.Ε. καθώς και προς συ¬ 
μπλήρωση της υποχρεωτικής εβδομαδιαίας εργασίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97. 

2. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

3. Τις διατάξεις του Ν. 2606/98 (ΦΕΚ 89/Α/22.4.98) «Μι- 
σθολογικές ρυθμίσεις διπλωματικών υπαλλήλων και άλ¬ 
λες διατάξεις». 

4. Τι διατάξεις του άρθρου 4 του Ν. 2343/95. 

5. Την αριθ. 2/74260/0004/15.10.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

6. Το γεγονός ότι από την απόφαση αυτή προκαλείται 
δαπάνη ύψους 1.807.000.000 σε βάρος του τακτικού 
προϋπολογισμού εξόδων έτους 2000 του Υπουργείου Οι¬ 
κονομικών του Φορέα 23-670 ΚΑΕ 0511 δρχ 650.000.000 
και ΚΑΕ0512δρχ. 1.157.000.000, αποφασίζουμε: 

1. Εγκρίνουμε την καθιέρωση εργασίας πέρα από το κα¬ 
νονικό ωράριο για χίλιους τριακόσιους ογδόντα (1.380) 
υπαλλήλους από τους χίλιους τετρακόσιους εξήντα 
(1.460) συνολικά της Κεντρικής Υπηρεσίας και των Περι¬ 
φερειακών Διευθύνσεων του Σ.Δ.Ο.Ε. 

α) Απογευματινή εργασία μέχρι εξακόσιες χιλιάδες 
(600.000) ώρες συνολικά. 

β) Εργασία Κυριακών και εξαιρέσιμων ημερών μέχρι 
εκατόν πενήντα χιλιάδες (150.000) ώρες συνολικά. 

γ) Εργασία νυχτερινών ωρών μέχρι τριακόσιες πενήντα 
χιλιάδες (350.000) ώρες συνολικά. 

Σύνολο υπερωριακής εργασίας 1.100.000 ώρες. 

2. Την εργασία κατά τις Κυριακές και εξαιρέσιμες ημέρες, 
καθώς και τις νυκτερινές ώρες των παραπάνω υπαλλήλων 
της Κ.Υ και των Περιφερειακών Διευθύνσεων του Σ.Δ.Ο. Ε. 
προς συμπλήρωση της υποχρεωτικής εβδομαδιαίας εργα¬ 
σίας πεντακόσιες πενήντα χιλιάδες ώρες (550.000). 

3. Στον παραπάνω αριθμό υπαλλήλων και ωρών συμπε- 
ριλαμβάνονται και: 

α) Οι αποσπασμένοι στην Κεντρική Υπηρεσία καιτις Πε¬ 
ριφερειακές Διευθύνσεις του Σ.Δ.Ο.Ε. υπάλληλοι από άλ¬ 
λες Δ.Ο.Υ. ή Τελωνεία και την Κεντρική Υπηρεσία του 
Υπουργείου Οικονομικών, που απασχολούνται με το έργο 
του Σ.Δ.Ο.Ε. 

β) Οι αποσπασμένοι στην Κεντρική Υπηρεσία και τις Πε¬ 
ριφερειακές Διευθύνσεις του Σ.Δ.Ο. Ε. υπάλληλοι από άλ¬ 
λα Υπουργεία, που απασχολούνται μετο έργο του Σ.Δ.Ο.Ε. 

γ) Οι αποσπασμένοι στο Σ.Δ.Ο.Ε. υπάλληλοι του 
ΚΕ.Π.Υ.Ο. που απασχολούνται με τη μηχανογράφηση. 

Η παρούσα απόφαση που ισχύει από 1-1-2000, να δη- 
μοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 2000 

Ο Γ ενικός Γ ραμματέας 

ΙΩΑΝΝΗΣ ΚΟΥΣΟΥΛΑΚΟΣ 

□ 

Αριθ. 2/11264/0022 (9) 

Καθορισμός αποζημίωσης μελών ομάδας εργασίας για 
τη ρύθμιση θεμάτων Λειτουργίας του Οργανισμού Πε¬ 
ρίθαλψης Ασφαλισμένων Δημοσίου (Ο.Π.Α.Δ.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις: 

α) Των άρθρων του Κεφαλαίου Β'του Ν. 2768/99 (ΦΕΚ 
273 Α'). 


β) Του άρθρου 19του Ν. 2470/97 (ΦΕΚ40/Α'). 

γ) Του άρθρου 40 του Ν.849/78 (ΦΕΚ 232/Α’), όπως συ¬ 
μπληρώθηκε μετο άρθρο 8του Ν. 2129/93 (ΦΕΚ57/Α). 

2. Την αριθμ. 2/4633/0004/21.1.2000 απόφαση του 
Υπουργού Οικονομικών «Σύσταση-συγκρότηση και ορι¬ 
σμός μελών ομάδας εργασίας για τη ρύθμιση θεμάτων 
λειτουργίας του Οργανισμού Περίθαλψης Ασφαλισμέ¬ 
νων Δημοσίου (Ο.Π.Α.Δ.)». 

3. α) Την αριθμ. 1107147/1239/0006Ύ4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών (ΦΕΚ 922/Β"). 

β) Την αριθμ. 2000019/13/0004/2.1.97 απόφαση του 
Υπουργού Οικονομικών «Μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουργού 
στο Γ ενικό Γ ραμματέα κ.λ.π» (ΦΕΚ 1 /Β'). 

4. Το γεγονός ότι από τις διατάξεις της απόφασης αυ¬ 
τής, προκαλείται δαπάνη για την αποζημίωση του Συντο¬ 
νιστή, των μελών και της γραμματέα της Ομάδας Εργα¬ 
σίας τεσσάρων εκατομμυρίων πεντακοσίων χιλιάδων 
(4.500.000) περίπου δρχ., η οποία θα βαρύνει τις πιστώ¬ 
σεις του προϋπολογισμού εξόδων έτους 2000 του Υπουρ¬ 
γείου Οικονομικών (Ειδ.Φορέας 23/140 ΚΑΕ 0515), απο¬ 
φασίζουμε: 

Καθορίζουμε τη μηνιαία αποζημίωση του Συντονιστή, 
των μελών καιτης γραμματέα της Ομάδας Εργασίας για τη 
ρύθμιση θεμάτων λειτουργίας του Οργανισμού Περίθαλ¬ 
ψης Ασφαλισμένων Δημοσίου (Ο.Π.Α.Δ.), που συστάθηκε 
και συγκροτήθηκε με την αριθμ. 2/4633/0004 /21.1.2000 
απόφαση του Υπουργού Οικονομικών, ως εξής: 

α) Για τον Συντονιστή 150.000 δρχ. 

β) Για κάθε μέλος 100.000 δρχ. 

γ) Για τη γραμματέα 100.000δρχ. 

Η απόφαση αυτή, που ισχύει από την ημερομηνία 
ισχύος της απόφασης σύστασης-συγκρότησης και ορι¬ 
σμού μελώντης παραπάνω ομάδας εργασίας, να δημοσι- 
ευθείτην Εφημερίδα της Κυβερνήσεως 

Αθήνα, 14 Φεβρουάριου 2000 

Ο Γ ενικός Γ ραμματέας 
I. ΚΟΥΣΟΥΛΑΚΟΣ 

□ 

Αριθ. 19265 (10) 

Συγκρότηση του Ειδικού Δικαστηρίου Αγωγών Κακοδι¬ 
κίας για το έτος 2000. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 99 του Συντάγματος. 

β) Του Ν. 693/1977 άρθρο 2 παρ. 1 και 2 (262 Α'), όπως 
αντικαταστάθηκε απότο άρθρο 38του Ν. 2172/1993 (207 
Α'). 

2. Το 12/2000 πρακτικό της Ολομέλειας του Συμβουλί¬ 
ου της Επικράτειας σχετικά με την πλήρωση των μελών 
του Ειδικού Δικαστηρίου Εκδικάσεως Αγωγών Κακοδι¬ 
κίας για το έτος 2000. 

Συγκροτούμε: 

Το Ειδικό Δικαστήριο προς εκδίκαση Αγωγών Κακοδι¬ 
κίας για το έτος 2000, το οποίο απαρτίζεται από τον Πρό¬ 
εδρο του Συμβουλίου της Επικράτειας ως Πρόεδρο και 
από τα παρακάτω μέλη: 

Α. ΤΑΚΤΙΚΑ 

1. Ντούβα Νικόλαο, Σύμβουλο της Επικράτειας 

2. Ελευθέριο Τσακόπουλο, Αρεοπαγίτη 

3. Χρήστο Χριστοφιλόπουλο, Σύμβουλο του Ελεγκτικού 
Συνεδρίου 

4. α) Κωνσταντίνο Κρεμαλή, Καθηγητή του Πανεπιστή¬ 
μιου Αθηνών 

β) Ιωάννη Βούλγαρη, Καθηγητή του Πανεπιστημίου 
Θράκης 

5. α) Κωνσταντίνο Γραμμένο και 

6. Κυριακή Γκότζη-Μαγκούρα, Δικηγόρους, 

μέλη του Ανωτάτου Πειθαρχικού Συμβουλίου των Δικη¬ 
γόρων. 

Β. ΑΝΑΠΛΗΡΩΜΑΤΙΚΑ 

1 .α) Ευδοξία Γαλανού και 

β) Ιωάννα Μαρή, Συμβούλους της Επικράτειας 

2. α) Θεόδωρο Λαφαζάνο και 

β) Γεώργιο Ρήγο, Αρεοπαγίτες 

3. α) Ιωάννη Μπαλαφούτη και 


β) Χρήστο Ντάκουρη Συμβούλους Ελεγκτικού Συνεδρίου 

4. α) Ιωάννη Μανωλεδάκη 

β) Μαριανο Καράση, Καθηγητά του Πανεπιστημίου 
Θεσσαλονίκης 

γ) Καλλιόπη Σπινέλλη-Νομικού, Καθηγήτρια Πανεπι¬ 
στημίου Αθηνών 

δ) Αριστοτέλη Χαραλαμπάκη, Καθηγητή του Πανεπι¬ 
στημίου Θράκης 

5. α) Μαρία Λαγουβάρδου 

β) Θεόδωρος Ξιφαράς 

γ) Λουκία Βλάχου 

δ) Δημήτριο Μητρόπουλο, 

μέλη του Ανωτάτου Πειθαρχικού Συμβουλίου των Δικη¬ 
γόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 14 Φεβρουάριου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θ1.9τ 

Θ-ΓΠ3Π: \Λ/θβΓΤ135ΐβΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































